मुझे सुबह जल्दी उठना पसन्द है.. पर पापा मम्मी सोते रहते हैं । मैं अक्सर सुबह ५-६ बजे उठ जाता हूँ.. उठ कर खुद ही खेलने लगता हूँ.. खेलते-खेलते ज़ोर-ज़ोर से आवाज़ भी करता हूँ. .और दीवार ताकता रहता हूँ या फिर बल्ब देखता रहता हूँ..मेरी आवाज़ सुन पापा-मम्मी भी जाग जाते हैं .... मैं एक बार तो बिस्तर गिला कर ही चुका होता हूँ.. मम्मी मेरी नेपी बदल कर दूध पिला कर पलंग पर लेटा देती है.. अब मेरे पास मस्ती करने के लिए पूरी ताक़त आ चुकी होती है। मै पापा के साथ खेलता हूँ, बातें करता हूँ.. पर अख़बार आते ही पापा ग़ायब हो जाते हैं .. और मम्मी दूध पिला कर फिर से सुला देती है.... जब मैं फिर से उठता हूँ तब तक पापा ऑफिस जा चुके होते हैं और घर में मम्मी और दीदी होते हैं। उनके साथ खेलता हूँ।